burgasdotpro/wikipedia huggingface dataset:
Drew Stafford

Drew Stafford (* 30. október 1985, Milwaukee, Wisconsin, USA) je bývalý americký hokejový útočník. Meria 188 cm a váži 92 kg.
Stafford sa narodil v Milwaukee v štáte Wisconsin, ale vyrastal v Faribault, Minnesota. Ako tínedžer hrával AAA hokej v tíme Milwaukee Jr Admirals. Jeho otec Gordie hral profesionálny hokej v Medzinárodnej hokejovej lige (IHL).
Klubový hokej.
V sezóne 2005/06 bol hráčom univerzitného klubu University of North Dakota. Stafford začal svoju profesionálnu kariéru na farme Buffala v American Hockey League (AHL) - klube Rochester Americans. Pri svojom debute v NHL 5. novembra 2006 proti New York Rangers Stafford asistoval pri víťaznom góle Daniela Brièrea, čím získal svoj prvý bod v NHL. Stafford sa stal pravidelným hráčom v zostave Sabres počas sezóny 2007-08 a 18. januára 2008 zaznamenal svoj prvý hetrik v kariére proti Atlante Thrashers. 3. júna 2011 Stafford podpísal štvorročné predĺženie zmluvy so Sabres na 16 miliónov dolárov.
Reprezentácia.
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosil číslo 19.
Jim Slater

Jim Slater (* 9. december 1982, Petoskey, Michigan, USA) je bývalý americký hokejový útočník. V rokoch 1998 až 2019 odohral 592 zápasov za Atlanta Thrashers a Winnipeg Jets v National Hockey League (NHL). Meria 188 cm a váži 88 kg (2006). Jeho otec, Bill Slater, bol profesionálny hráč amerického futbalu a člen Národnej futbalovej ligy (NFL).
Klubový hokej.
Bol draftovaný Atlantou v prvom kole z 30. miesta, ako prvá voľba Atlanty. 4 sezóny (2001/02 - 2004/05 hral v Central Collegiate Hockey Association za tím Michigan State University. V sezóne 2005/06 sa stal hráčom klubu NHL Atlanta Thrashers, kde hral aj po presťahovaní klubu do Winnipegu. 
29. septembra 2015 podpísal zmluvu s Genève-Servette z Národnej ligy A (NLA). 9. januára 2016 Slatera vážne udrel do hlavy spoluhráč Matt D'Agostini a utrpel otras mozgu a vážne zranenie krčnej chrbtice. Nakoniec sa vrátil do zostavy o niekoľko týždňov neskôr. Bol suspendovaný na jeden zápas za to, že v 2. zápase semifinále NLA za zákrok na Juliena Vauclaira z HC Lugano.
Po dvoch rokoch v Servette Slater v lete 2017 prestúpil do Fribourg-Gottéron v rámci NLA. V klube strávil dve sezóny, v ktorých odohral 93 zápasov.
3. septembra 2018 bol Slater menovaný do tímu Michigan State ako dobrovoľný asistent trénera, čím ukončil svoju profesionálnu hokejovú kariéru.
Reprezentácia.
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Číslo reprezentačného jeho dresu bolo 16.
Ryan Kesler

Ryan Kesler (* 31. august 1984, Livonia, Michigan, USA) je bývalý americký hokejový útočník. Meria 188 cm a váži 93 kg (2006).
Klubový hokej.
Od sezóny 2003/2004 pôsobí v klube NHL Vancouver Canucks.
Reprezentácia.
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosil číslo 17.
Andy Hilbert

Andy Hilbert (* 6. február 1981, Lansing, Michigan, USA) je bývalý americký hokejový útočník. Meria 180 cm a váži 88 kg (2006).
Klubový hokej.
Hilbert bol draftovaný klubom Boston Bruins v roku 2000. Neskôr hrával aj za kluby Chicago Blackhawks a Pittsburgh Penguins. Od 4. júla 2006 bol hráčom New York Islanders.
Reprezentácia.
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosil číslo 9.
Adam Hall

Adam Hall (* 14. august 1980, Kalamazoo, Michigan, USA) je bývalý americký hokejový útočník. Meria 188 cm a váži 94 kg (2006). Hrá na poste pravého krídelníka a strieľa pravou rukou.
Klubový hokej.
Bol draftovaný v druhom kole draftu v roku 1999 klubom Nashville Predators. Po štyroch rokoch pôsobenia na Michigan State Unversity dostal šancu v AHL, konkrétne nastupoval za Milwaukke Admirals. V sezóne 2001/02 dostal šancu v klube NHL Nashville Predators, odohral zaň jeden zápas v ktorom si pripísal jednu asistenciu. Celú sezónu 2002/03 odohral v tíme Predators, pripísal si 28 bodov v 79 zápasoch. Počas lockoutu v NHL počas sezóny 2004/05 Hall hral za klub KalPa v fínskej najvyššej hokejovej súťaži. 19. júla 2006 ho vymenili do New York Rangers. V drese Rangers odohral 49 zápasov a ešte tú istú sezónu ho vymenili do klubu Minnesota Wild za Pascala Dupuisa. 1. októbra 2007 podpísal jednoročnú dvojcestnú zmluvu s klubom Pittsburgh Penguins.V lete 2008 podpísal ako voľný hráč zmluvu s tímom Tampa Bay Lightning.
Reprezentácia.
Hall reprezentoval USA na piatich majstrovstvách sveta za sebou - v roku 2003, 2004, 2005, 2006 a 2007. Bol tiež súčasťou reprezenácie na svetovom šampionáte juniorov v rokoch 1999 a 2000.
Tertulián

Tertulián (iné názvy: Tertullián, Tertullianus; ; * asi 155 – † asi 222) bol rímsky právnik, cirkevný otec a spisovateľ. 
Vystupoval v Ríme ako rečník na súdoch. Po prijatí kresťanstva sa okolo roku 195 vrátil späť do Kartága. Neskôr sa zblížil s montanistami a dostal sa do rozporu s cirkvou. Zdá sa, že na konci života založil zvláštnu sektu tertulliáncov.
Tertuliánovo myslenie sa vyznačovalo tendenciou k paradoxom. Opovrhoval všetkým „pohanským“, osobitne pri svojej prenikavej kritike gréckej filozofie. Podľa Tertuliána je všetko skutočné telesné, aj Boh. Z taktických dôvodov obhajoval náboženskú slobodu.
Tertulián odmieta filozofiu ("Načo sú Jeruzalemu Atény?"). S istou dávkou provokácie však zdôrazňuje absurdnosť kresťanskej viery, ak ju posudzujeme z hľadiska pojmového myslenia. Výrok "Verím, pretože je to nezmyselné" sa síce Tertuliánovi len pripisuje, ale výstižne vyjadruje jeho základný postoj.
Phil Kessel

Phil Kessel (* 2. október 1987, Madison, Wisconsin, USA) je americký hokejový útočník.
Klubový hokej.
V sezóne 2005/06 bol hráčom univerzitného klubu University of Minnesota. 17. augusta 2006 podpísal kontrakt s klubom Boston Bruins na 850 000 USD ročne (nováčikovské maximum). V roku 2009 prestúpil do Toronto Maple Leafs. V lete 2015 sa stal súčasťou výmeny a prestúpil do Pittsburgh Penguins. V drese Pittsburghu získal dva roky po sebe Stanleyho pohár a odohral tu spolu štyri sezóny. 
29. júna 2019 bol súčasťou výmeny do klubu Arizona Coyotes.
Štatistiky.
"(štatistické údaje v článku sú z 20. mája 2007)"
Zdravotné ťažkosti.
11. decembra 2006 jeho rodina oznámila, že bol hospitalizovaný pre príčinu nesúvisiacu s hokejom. Neskôr bostonský športový komentátor Bob Lobel upresnil, že ide o rakovinu semenníkov. 16. decembra bolo oznámené, že operácia prebehla úspešne (bol odstránený napadnutý semenník) a o niekoľko týždňov sa bude môcť vrátiť na ľad, čo sa aj stalo.
Reprezentácia.
Kessel na juniorskej úrovni získal zlatú medailu na Majstrovstvách sveta hráčov do 18 rokov 2005.
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve, jeho mužstvo vypadlo s Fínskom vo štvrťfinále.
Karol Rimely

Karol František Rimely (* 4. február 1825, Ostrihom – † 13. január 1904, Žiar nad Hronom), bol rímskokatolícky biskup, 10. diecézny biskup banskobystrickej diecézy a cirkevný historik.
Životopis.
Narodil sa 4. februára 1825 v Ostrihome do rodiny Františka Rimelyho a Alžbety, rod. Szloboda. Deň po narodení dostal pri krste mená Karol František. Študoval na gymnáziu v Ostrihome a v Bratislave. Filozofiu absolvoval v Trnave v rokoch 1840-1842, a v rokoch 1842-1846 pokračoval štúdiom teológie vo Viedni, ktoré ukončil ziskom titulu doktor teológie. 21. júna 1848 bol vysvätený za kňaza. Pôsobil ako pedagóg na seminári v Ostrihome a na Pázmaneu vo Viedni. V roku 1867 sa stal kanonikom bratislavskej kapituly. Od roku 1868 vyučoval maďarský jazyk a literatúru následníka rakúsko-uhorského trónu korunného princa Rudolfa a jeho dve sestry Gizelu a Klotildu. V roku 1870 bol vymenovaný za titulárneho opáta opátstva Lekýr (, dnes časť obce Hronovce). V roku 1893 bol zvolený za farára v Bratislave. 25. mája 1893 bol vymenovaný za banskobystrického biskupa a 27. augusta 1893 prijal biskupskú vysviacku z rúk ostrihomského arcibiskupa kardinála Kolosa Vaszaryho. Nástupom na biskupský stolec sa stal aj členom hornej komory uhorského parlamentu.
Počas svojho pôsobenia na biskupskom stolci dal prestavať na vlastné náklady (60.000 korún) banskobystrický seminár z jednoposchodového na dvojposchodový. Taktiež sa zaslúžil o rekonštrukciu biskupského sídla vo Svätom Kríži (Žiar nad Hronom).
Medzi jeho najvýznamnejšia literárno-vedecké diela patria dejiny viedenského Pázmanea a bratislavskej kapituly. Tlačou mu vyšlo viacero príležitostných kázní a článkov, bol spoluautorom "Magyar Egyetemes Encyklopaedie" (Uhorská univerzitná encyklopédia). 
Zomrel 13. januára 1904 a bol pochovaný v biskupskej krypte v Žiari nad Hronom.
Richard Park

Richard Park (* 27. máj 1976, Soul, Kórejská republika) je bývalý americký hokejový útočník kórejskeho] pôvodu. Meria 178 cm a váži 86 kg (2006). Po skončení kariéry bol asistentom trénera Kórejskej republiky a skautom klubu Minnesota Wild.
Klubový hokej.
V roku 1994 bol draftovaný klubom Pittsburgh Penguins. V NHL odohral spolu 14 sezón, kariéru ukončil v drese švajčiarskeho klubu HC Ambri-Piotta.
Reprezentácia.
Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Na drese nosí číslo 18.
Mike Eaves

Mike Eaves (* 10. jún 1956, Denver, Colorado, USA) je americký hokejový tréner. Momentálne (2006) vedie reprezentáciu USA.
Klubový hokej.
Počas aktívnej kariéry hrával v NHL za Minnesota North Stars a Calgary Flames.
Sliznatky

Sliznatky ("Myxinoidea, Myxini, Hyperotreti") sú skupina (nadtrieda, trieda, podtrieda) kruhoústnic. Jediný žijúci rad je rad sliznatkotvaré s jedinou čeľaďou sliznatkovité.
Charakteristika.
Sliznatky nemajú pravé ústa a majú veľmi zachovanú chrbtovú strunu (chordu), ktorá je na niektorých miestach nahradzovaná základmi stavcov. 
Namiesto pravých úst, vyskytujúcich sa u čeľustnatcov, majú otvorený kruhovitý disk vyzbrojený rohovitými zubmi. Ústa všetkých kruhoústnic, teda aj sliznatiek, sa nedajú zavrieť.
Koža sliznatiek obsahuje veľa slizových žliaz, z ktorých vychádza veľa lepkavého slizu, ktorý sa používa predovšetkým na obranu. Keď sa sliznatky potrebujú zbaviť slizu, skrútia telo do slučky a napomáhajú tým tak rýchlemu úniku pred predátormi.
Sliznatky žijú a rozmnožujú sa len v mori, kladú veľké vajíčka chránené tuhým obalom, v ktorých sú už nové mláďatá, ktoré sa podobajú dospelým jedincom a neprechádzajú žiadnym larválnym štádiom. Keď sa mláďatá odhodlajú vyjsť z vajca, otvorí sa obal v časti, kde je obal zoslabnutý.
Sliznatky konzumujú v Japonsku a v Kórei sa z nich používa koža.
Rozšírenie.
Sliznatky žijú v hlbokých moriach tropického pásma a v plytkých moriach na chladných miestach mierneho pásma.
Sliznatky nikam nemigrujú, sú na stálom mieste.
Sliznatka morská.
Najznámejší člen sliznatiek je sliznatka morská ("Myxine glutinosa"). Žije parazitickým spôsobom, je dlhá 40 cm, má hmotnosť až 750 g a je rozšírená na severe Atlantického oceána a v Stredozemnom mori. Stav ochrany je lokálne bežný druh.
Systematika.
Zaradenie.
Molekulárne analýzy zo začiatku 21. storočia definitívne dokázali, že patria medzi stavovce. Predtým sa zaraďovali často na jednu úroveň so stavovcami a spolu tvorili skupinu „Craniata“.
Pokiaľ ide o zaradenie v rámci stavovcov, zaraďujú sa na rovnakej úrovni s ostatnými podtriedami (v iných systémoch označovaných triedy) stavovcov, konkrétnejšie medzi skupiny tradične súhrnne značované ako kruhoústnice.
Ukážky minulých diskusií o zaradení sliznatiek (dve alternatívne zaradenia) : podľa :
 !-------Hyperotreti (sliznatky)
 !---Cyclostomi--!
 ---Vertebrata----! !-------Hyperoartia (mihule)
 !-----------------------Gnathostomata (čeľustnatce)
 !-----------------Hyperotreti (sliznatky)
 ----Craniata--! !----Hyperoartia (mihule)
 !-Vertebrata-!
 !----Gnathostomata (čeľustnatce)
Delenie (po úroveň čeľade).
Sliznatky:
Montanizmus

Montanizmus je učenie starokresťanskej sekty, ktorú v polovici 2. stor. po Kr. založil vo Frýgii Montanus (Montan).
Montanus vystúpil ako prorok veštiaci skorý príchod konca sveta. Montanisti verili, že vtedy bude zoslaný z neba Nový (božský) Jeruzalem, v ktorom sa dostane odmeny tým, ktorí uveria v Montanovo proroctvo. Malo k tomu dôjsť vo frýgickom mestečku Pepuza.
Montanisti boli nespokojní s laxnou morálkou svojich kresťanských súčasníkov, hlásali prísne dodržiavanie mravných predpisov. Kto sa proti nim previnil, nemohol už dosiahnuť spasenie ani pri úprimnej ľútosti, iba ak by sa nad ním zmiloval Boh.
Zavrhovali aj druhé manželstvo ako cudzoložstvo. Najvýznamnejším hovorcom montanistov sa stal v druhej fáze svojej pôsobnosti kartáginský spisovateľ Tertullianus.
Montanisti vytvorili množstvo textov na ktoré reagovala (odmietavo) Cirkev, celkovo sa z nich zachovalo málo.
Keith Allain

Keith Allain (* 26. september 1958, Worcester, Massachusetts, USA) je bývalý americký hokejový brankár. Od roku 1982 pôsobí ako tréner
Hráčska kariéra.
Počas aktívnej kariéry bol brankárom v univerzitnom mužstve Yale University a vo švédskom Väsby IK.
Trénerské pôsobenie.
Reprezentácia.
Bol asistentom reprezentačného trénera USA na MS 1998, MS 2006 a MS 2008, ako aj na ZOH 1992, ZOH 2006 a Svetovom pohári 1996 (zlatá medaila). Na majstrovstvách sveta juniorov v rokoch 2002 a 2011 (bronzová medaila) bol hlavným trénerom.
Dezider Kardoš

Dezider Kardoš (* 23. december 1914, Nadlice – † 18. marec 1991, Bratislava) bol slovenský hudobný hudobný skladateľ a vysokoškolský pedagóg.
Životopis.
Počas gymnázia bol prijatý na Hudobno-dramatickú akadémiu bratislavského konzervatória, kde študoval (1933 – 1937) kompozíciu u Alexandra Moyzesa. Zároveň navštevoval prednášky z hudobnej vedy, estetiky a dejín umenia na Filozofickej fakulte Univerzity Komenského. Neskôr študoval (1937 – 1939) na kompozičnej Majstrovskej škole Vítězslava Nováka na pražskom Štátnom konzervatóriu.
Po ukončení štúdií sa zamestnal ako vedúci hudobného oddelenia Slovenského rozhlasu v Prešove. Od roku 1945 prechádza do Košíc, kde sa stal vedúcim hudobného odboru Československého rozhlasu. Počas svojho východoslovenského pobytu sa popri práci v rozhlase zameriava na štúdium východoslovenskej ľudovej piesne, ktorú v tejto etape využíval ako inšpiračný zdroj vo svojej tvorbe. 
V roku 1951 ho pracovné možnosti, ako aj postupná zmena v jeho skladateľských názoroch privádzajú do Bratislavy. Najprv je zamestnaný ako vedúci odboru ľudovej tvorivosti v Československom rozhlase. Neskôr sa stáva prvým riaditeľom Slovenskej filharmónie (1952 – 1955). Následne až do roku 1963 vykonáva funkciu predsedu Zväzu slovenských skladateľov. Popri tom začína pôsobiť ako pedagóg na Hudobnej fakulte Vysokej školy múzických umení v Bratislave a v sedemdesiatych rokoch je vedúcou osobnosťou slovenskej skladateľskej školy. Za jeho dielo mu bol v roku 1975 udelený titul Národný umelec.
Charakteristika tvorby.
Pri tvorbe vychádzal z prvkov slovenskej ľudovej tvorby a medzi inšpiračnými zdrojmi sa objavujú aj výjavy lásky k rodnej zemi. Inšpirovali ho najmä temperamentné východoslovenské piesne a melódie, ale aj rôzne expresívne tendencie modernej komornej techniky. Kardoš ako symfonik rozvíjal epicko-dramatický typ súčasného symfonizmu s istými programovými prvkami.
Montanus

Montanus alebo Montan (2. storočie po Kr.) bol Frýg, niekdajší kňaz bohyne Kybely, ktorý v polovici 2. stor. založil v meste Pepuza vo Frýgii sektu montanistov. Montanisti verili v skorý návrat Krista, stavali sa proti zosvetštenej cirkvi a začínajúcej nadvláde kňazov.
Jay Leach (1951)

Jay Leach (* 24. máj 1951, Lexington, Massachusetts, USA) je bývalý americký hokejista, ktorý hrával na pozícii centra. Od roku 1983 pôsobí ako tréner. 
Trénerské pôsobenie.
Reprezentácia.
Bol asistentom reprezentačného trénera USA na MS 2004 (bronzová medaila) a MS 2006.
Yan Stastny

Yan Stastny, slov. variant mena Yan Štastný alebo Ján Pavol Šťastný (* 30. september 1982, Quebec, Quebec, Kanada) je kanadsko-americký hokejový útočník slovenského pôvodu narodený v Kanade. Okrem amerického má aj slovenské občianstvo. Jeho otcom je Peter Šťastný, mladším bratom Paul Stastny. Jeho herný štýl je výrazne odlišný od štýlu svojho otca a brata, nevyniká kombinačnými schopnosťami a bodovou produktivitou, ale najmä fyzickou hrou.
Klubový hokej.
S hokejom začínal v mieste svojho bydliska St. Louis. Hral za mládežnícke kluby a univerzitné mužstvo University of Notre Dame du Lac. 
V sezónach 2003/04 a 2004/05 hrával v nemeckej DEL za Nürnberg Ice Tigers, vďaka slovenskému pasu bol vo svojej druhej sezóne braný ako hráč z EÚ a nezapĺňal kvótu cudzincov. Pred ročníkom 2005/06 sa stal hráčom klubu NHL Edmonton Oilers, odohral v ňom však len tri zápasy. V priebehu sezóny bol vymenený do Bostonu Bruins spolu s Martym Reasonerom za Sergeja Samsonova, Boston navyše získal právo výberu v 2. kole draftu. V tomto klube strelil svoj prvý gól v NHL. V polovici nasledujúcej sezóny bol vymenený do St. Louis Blues, výmenou za 5. voľbu v drafte. V klube, kde ukončil kariéru jeho otec sa však nepresadil, keď v 50 zápasoch zaznamenal len 10 bodov.
Ročník 2010/11 odohral v KHL v klube CSKA Moskva. Od ďalšej sezóny opäť hrá za Nürnberg Ice Tigers.
Reprezentácia.
Reprezentoval USA na MS 2005, rodina Šťastných sa tak stala prvou hokejovou rodinou, ktorá reprezentovala štyri krajiny (jeho otec reprezentoval Česko-Slovensko, Kanadu a Slovensko). Na tomto šampionáte strelil dva góly v oslabení.
Tréner Mike Eaves ho nominoval aj na MS 2006 v lotyšskej Rige, kde zaznamenal jeden gól. Zúčastnil sa tiež MS 2011 na Slovensku. USA prehralo s Českom vo štvrťfinále a obsadilo 8. miesto. Stastny na podujatí dosiahol gól a asistenciu. Uviedol, že hrať vo vlasti jeho rodičov bolo pre neho niečo špeciálne a cítil sa ako doma.
Štatistika na významných podujatiach.
"(štatistické údaje sú z 11. novembra 2013)"
Neutrónová bomba

Neutrónová bomba je typ taktickej jadrovej zbrane, ktorá vo zvýšenej miere vyžaruje neutróny. Je to termonukleárna zbraň, v ktorej je až polovica energie uvoľnená vo forme ionizujúceho žiarenia, z ktorého viac ako polovica pripadá na neutrónové žiarenie. I keď má stále silné tepelné a tlakové účinky, jej hlavným cieľom sú živé organizmy. Bežná predstava, že neutrónová bomba zabíja, ale infraštruktúru neničí, nie je celkom správna, v okruhu niekoľko stoviek metrov ničí rovnako ako obyčajná jadrová zbraň o ekvivalente zhruba kilotona TNT. Človeka ale dokáže zabiť svojim žiarením na vzdialenosť mnohokrát vyššiu.
História.
Za vynálezcu neutrónovej bomby je považovaný Samuel Cohen, ktorý jej koncept navrhol v roku 1958. Prvýkrát ju USA vyskúšali v roku 1963. Na konci sedemdesiatych rokov bol jej vývoj zastavený, ale v osemdesiatych opäť obnovený. Mala byť použitá pre zastavenie prípadného útoku obrnených vojsk Varšavskej zmluvy. Pancierovanie totiž nie je pre neutrónové žiarenie prekážkou. Jeden z vyvinutých typov, W79, bol aj s delostreleckým 8″ nábojom.
Reakcia ZSSR bola veľmi prudká, zrejme kvôli vedomiu jej účinnosti na pozemné vojská a veľkej ekonomickej záťaži pri jej výrobe. Zbraň vo svojej propagande označovali za „barbarskú“, „nehumánnu“ a „útočnú“. V novembri 1978 Leonid Brežnev vo svojom prejave prehlásil, že ZSSR túto zbraň tiež dávno vyskúšal, ale nikdy ju nezačal masovo vyrábať.
Po skončení studenej vojny USA neutrónové bomby vyradili zo svojej výzbroje. Poslednú neutrónovú bombu USA rozobrali v roku 2003. Neutrónovú bombu vyskúšalo v roku 1980 aj Francúzsko, ale ani to ju už tiež nepoužíva. Predpokladá sa, že neutrónovou bombu by mohla od roku 1988 zostrojiť aj Čína.
Účinky.
Kilotonová neutrónová bomba ktorá exploduje 1 km nad zemou spôsobí vo vzdialenosti 300 metrov smrť v priebehu dvoch dní, a vo vzdialenosti 700 m priebehu týždňa. Zabíja až do vzdialenosti 2600 m a podstatné škody pôsobí na vzdialenosť 3,5 km. Oneskorené účinky sú tiež jej nevýhodou, pretože zasiahnutí vo väčšej vzdialenosti, po prvotnej paralýze sa dočasne preberú a ešte niekoľko dní sa cítia relatívne dobre. Dá sa predpokladať, že pri vedomí na pokraji smrti sa podľa toho zachovajú.
Mihule

Mihule (iné názvy: mihuľovce, staršie: minohy; lat. "Petromyzontida, Petromyzon(t)es, Petromyzontomorphi") sú taxón (nadtrieda, trieda, podtrieda) kruhoústnic. Zahŕňajú jediný rad mihuľotvaré ("Petromyzontiformes").
Majú hadovité telo bez párových končatín a ozubené lievikovité ústa, ktorými sa niektoré druhy zavŕtavajú do tela iných rýb a sajú ich krv. Zuby sú aj na jazyku. Dýchajú žiabrami uloženými vo vakovitých dutinách po boku hlavy. Žiabre ústia von siedmimi pármi malých okrúhlych otvorov za očami. Nos je na temene hlavy. Majú chordu, nemajú však stavce. Sliny mihúľ zabraňujú zrážaniu krvi, spôsobujú rozpad červených krviniek a tkanív.
Rozmnožujú sa v riekach alebo potokoch s rýchlym tokom a štrkovitým dnom. Na dne si vyhrabávajú hniezda v tvare jám.
Minohy.
Ich larvy sa nazývajú minohy a kedysi sa omylom považovali za samostatný rod Ammocoetes, lebo sú od dospelých jedincov značne odlišné. Oči majú prekryté kožou, ústa trojuholníkovité a bezzubé, žiabrové otvory majú v brázde, žijú v bahne. Po niekoľkých rokoch sa menia na dospelé mihule.
V minulosti sa názov „minohy“ používal namiesto „mihule“ a „minohovité“ namiesto „mihuľovité“.
Známe druhy.
Poznáme asi 25 žijúcich druhov (čeľaď mihuľovité), z toho v Európe 10. Najznámejšie sú:
Systematika (po úroveň čeľade).
Mihule:
Strunovce

Strunovce môžu byť:
Pteraspidy

Pteraspidy (iné názvy: štítoplutvovce, dvojnozdré ; ) sú vyhynutý taxón (nadtrieda, trieda, podtrieda) bezčeľustnatcov. Patria medzi tzv. ostrakodermy.
Staršie sa do tohto taxónu zaraďovali aj telodonty a prípadne aj sliznatky .
Charakteristika.
Prvýkrát sa objavili v neskorom silúri, najrozšírenejšie boli v skorom devóne. 
Boli dlhé 10 cm až 2 m. Predná časť tela bola obalená kostnatými platňami, pričom hlavový pancier mal viacero vystupujúcich ozdôb. Zadná časť bol chvost. Mali otvory pre pár bočných očí, ďalej otvor pre stredné oko alebo pineálny otvor, a otvor pre zadné ústa. Prierez tela mal okrúhly tvar.
Systematika.
Pteraspidy:
Slovenské názvy (okrem slova heterostraky) sú podľa Matoušek-Trnka 1997 (s prispôsobením koncovky v prípade ak taxón v tu uvedenom systéme nie je rad).
Quebec (mesto)

Quebec alebo Québec ( alebo iba Québec; ) je hlavné mesto kanadskej provincie Quebec.
Historické centrum mesta je od roku 1985 zapísané na zozname svetového dedičstva UNESCO.
Geografia.
Quebec je rozdelený na 6 okresov:
Okresy sú ďalej rozdelené na 35 častí a na 27 volebných obvodov.
Telodonty

Telodonty alebo hrbozubce (lat. "Thelodonti", "Thelodontomorphi", "Coelolepida") sú slabo preskúmaný vyhynutý taxón (nadtrieda, trieda, rad) bezčeľustnatcov. Patria medzi tzv. ostrakodermy. Staršie sa zaraďovali pod pteraspidy .
Charakteristiky.
Podobali sa tvarom na pteraspidy. Žili v neskorom silúri až skorom devóne. Boli dlhé 10 až 20 cm. Ústa boli bez čeľustí. Mali malé šupiny, pár očí a pineálny otvor. Niektoré druhy mali dobre vyvinutý žalúdok. Nálezy sú početnejšie v oblastiach ústí riek.
Osteostraci+Galeaspida+Pituriaspida

Osteostraci+Galeaspida+Pituriaspida je relatívne nová skupina (nadtrieda, trieda, podtrieda) bezčeľustnatcov zahŕňajúca len tri rady osteostraky, prilbovce ("Galeaspida") a "Pituriaspida". Patria medzi tzv. štítovce.
Ustálené meno donedávna neexistovalo. V súčasnosti sa na tento účel obyčajne „revitalizuje“ starší názov "Cephalaspidomorphi", ktorý v minulosti označoval niektoré (dovtedy známe) skupiny tejto podtriedy, ale nikdy nemal ustálený význam. Nelson (2006) uvádza túto inkriminovanú skupinu ako nadtriedu pod názvom "Osteostracomorphi" a zároveň ako triedu pod názvom "Cephalaspidomorphi (Monorhina)". Slovenské ekvivalenty pre tieto taxóny sú štítohlavovce a cefalaspidy.
Bezčeľustnatce

Bezčeľustnatce alebo kruhoústnice (lat. Agnatha alebo Cyclostomata; iné názvy pozri nižšie) sú parafyletická skupina (nadtrieda, trieda) stavovcov, opak čeľustnatcov.
Termín kruhoústnice (a všetky v kapitole Názvy uvedené slov. a lat. synonymá tohto slova) v užšom zmysle označuje mihule, sliznatky, †konodonty a †anaspidy, a v najužšom zmysle označuje len mihule a sliznatky.
Všetky taxóny, ktoré sa obyčajne zaraďujú do bezčeľustnatcov, okrem kruhoústnic v užšom či najužšom zmysle, sa novšie občas zaraďujú do čeľustnatcov (Gnathostomata) v širšom zmysle (=Pan-Gnathostomata). Podrobnosti o tom pozri v článku čeľustnatce.
Názvy.
Názvy tohto taxónu sú:
Charakteristika.
"Pozri aj znaky stavovcov v článku stavovce"
Na Zemi sa objavili pred vyše 500 miliónmi rokov. Kedysi to bola bohato zastúpená skupina, dnes ostali už len mihule a sliznatky. 
Sú to vodné, spravidla morské, stavovce, telo dnešných bezčeľustnatcov (teda kruhoústnic v užšom zmysle) má tvar úhora. 
Ich charakteristickým znakom odlišujúcim ich od čeľustnatcov je fakt, že čeľuste nemajú vytvorené. V prednej časti tela sú kruhovité ústa s veľa drobnými ostrými zúbkami zasahujúcimi až do pažeráka. Nemajú stavce, len chordu, ktorá je v spoločnom puzdre spolu s miechou. 
Z úst dovnútra vedú dve trubice. Vrchná je tráviaca rúra, ktorá sa ďalej mení na črevo a nakoniec sa končí ako análny otvor. Spodná je dýchacia trubica končiaca v žiabrovom koši, tvorenom 7 pármi žiabrových oblúkov. 
Ich mozog (rozšírená miecha v hlave chránená chrupavkovitou lebkou) je špecifický. Je len štvordielny, lebo zadný mozog nie je odlíšený od predĺženej miechy. Ostatné stavovce majú päťdielny mozog. Okrem toho je pre nich typické, že jednotlivé oddiely mozgu ležia uložené za sebou v jednej rovine. Lebka mozog neobklopuje celkom – zhora miestami chýba. Majú oči a sluchovým orgánom je vnútorné ucho.
Larva kruhoústnic sa premieňa na dospelého jedinca asi po 4-5 rokoch. U mihúl sa nazýva minoha.
Systematika.
Predovšetkým treba upozorniť na to, že ide o parafyletickú skupinu, a v systémoch požadujúcich, aby skupiny neboli parafyletické, sa už skupina „bezčeľustnatce“ nevyskytuje. Z dnešného pohľadu teda ide už len o súhrnné pomenovanie pre všetky stavovce, ktoré nie sú čeľustnatce. Z tradičných dôvodov sa ale táto skupina naďalej používa. 
Súčasný systém bezčelustnatcov (čiže kruhoústnic v širšom zmysle) je obyčajne takýto: 
Podrobnejšie o systéme pozri v článkoch stavovce a štítohlavovce.
V minulosti sa vyhynuté bezčeľustnatce, čiže pteraspidy, anaspidy, telodonty, osteostraky, prilbovce a Pituriaspida (konodonty sa nepovažovali za bezčeľustnatce), spolu označovali ako štítovce (=ostrakodermy; lat. Ostracodermi). Z toho vyplýva, že bezčeľustnatce podľa tradičného delenia môžeme rozdeliť na tieto taxóny:
V niektorých starších deleniach sa zaraďovali telodonty (a prípadne aj sliznatky) do pteraspíd a ostatné vyššie uvedené taxóny (okrem konodontov) sa zaraďovali do štítohlavovcov (=cefalaspidy), čím vzniklo takéto celkové delenie bezčeľustnatcov :
Štítovce

Štítovce (iné názvy: ostrakodermy, štítnatce, pancierokožce, panciernaté ryby [ďalšie synonymá a ich zdroje pozri v článku panciernaté ryby ]; lat. "Ostracodermi", "Ostracoderma"("ta")) je v starších systémoch taxón zahŕňajúci vyhynuté bezčeľustnatce (okrem konodontov), teda pteraspidy, anaspidy, telodonty a Osteostraci+Galeaspida+Pituriaspida (dnes sa všetky uvedené taxóny klasifikujú samostatne).
V najdávnejších systémoch Ostracordermi (Ostracoderma) zahŕňali najmä aj dnešný taxón plakodermy – vysvetlenie pozri v článku panciernaté ryby. Nasledujúci text tohto článku sa plakodermami nezaoberá.
Charakteristika.
Tieto živočíchy mali telo tvarom podobné kostnatým rybám, telo bolo spravidla pokryté silným pancierom, pozostávajúcim z rohovitých doštičiek alebo zo strechovito sa prekrývajúcich šupín. Plutvy boli slabo vyvinuté. Mali aj spravidla chrupavkovitú chrbticu.
Kostnopanciernatce

Kostnopanciernatce (iné názvy: osteostraky, neformálne: cefalaspidy; lat. "Osteostraci", "Cephalaspidiformes", "Cephalaspida") sú vyhynutý rad bezčeľustnatcov. Žili od stredného silúru po neskorý devón. Patria medzi tzv. štítovce.
Charakteristika.
Mali tvrdý hlavový pancier bez švov, ktorý po utvorení už viac nerástol. Mali páry plutvovitých útvarov. Potravu prijímali nasávaním predmetov zo dna rozšírením hltanu. Zloženie mozgu a nervovej sústavy bolo podobné ako u dnešných mihúľ.
Systematika.
Rad kostnopanciernatce/osteostraky
Prilbovce

Prilbovce alebo prilbovcotvaré (lat. "Galeaspida, Galeaspidiformes ") sú vyhynutý taxón (rad, trieda) z taxónu Osteostraci+Galeaspida+Pituriaspida. Patria medzi tzv. ostrakodermy.
Charakteristika.
Žili v ranom silúri až neskorom devóne. Podobali sa na osteostraky, ale bez párov plutiev. Na vrchu hlavového panciera mali veľký otvor, ktorý bol spojený s hltanom; možno slúžil na vdychovanie. 
Systematika.
Rad Galeaspida:
Pituriaspida

Pituriaspida sú vyhynutý rad podtriedy Osteostraci+Galeaspida+Pituriaspida. Patria medzi tzv. panciernaté ryby.
Charakteristika.
Žili v strednom devóne. Podobali sa na osteostraky. Mali párovitý pektorálny prívesok, ktorý obsahoval svaly.
Systematika.
Rad Pituriaspida:
Anaspidy

Anaspidy (iné názvy: anaspida, bezpanciernatce; lat. "Anaspida", "Anaspidida") sú vyhynutá skupina (nadtrieda, trieda, rad) bezčeľustnatcov. Patria medzi tzv. ostrakodermy.
Charakteristika.
Žili od raného silúru po neskorý devóne. Dlhé boli 15 cm. Pokryté boli úzkymi radmi šupín. Hlava bola nepokrytá alebo pokrytá malými šupinami, nemali teda kostnatý hlavový pancier ako osteostraky. Mali jeden stredný nosový otvor a chrbtové, análne a bočné výčnelky alebo vrásy, ktoré slúžili na zabezpečenie stability.
Montanista

Montanista môže byť:
University of North Dakota (hokejový klub)

University of North Dakota je univerzitné hokejové mužstvo v Severnej Dakote, USA.
Slávni hráči.
Drew Stafford - americký reprezentant na Majstrovstvách sveta 2006
Minnesota Golden Gophers

Minnesota Golden Gophers je univerzitné hokejové mužstvo University of Minnesota v Minnesote, USA.
Slávni hráči.
Phil Kessel - americký reprezentant na Majstrovstvách sveta 2006
Sergej Viktorovič Samsonov

Sergej Samsonov (* 27. október 1978, Moskva), je bývalý ruský hokejový útočník.
Klubový hokej.
Bol draftovaný Bostonom v roku 1997 z ôsmeho miesta. V zámorí začínal s tímom Detroit Vipers v IHL, odkiaľ prestúpil do Bostonu, kde hral od sezóny 1997/98 do sezóny 2005/06. 9. marca 2006 bol vymenený zo svojho dlhoročného klubu Boston Bruins do Edmontonu za Yana Stastneho, Martyho Reasonera a právo výberu v 2. kole draftu.
V drese Montrealu Canadiens odohral v sezóne 2006-07 63 zápasov v ktorých si pripísal 26 bodov. Pred sezónou (2007-08) sa stal hráčom Chicago Blackhawks. V Chicagu sa mu nedarilo a umiestnilo ho na waiver listinu odkial si ho vybrala Carolina Hurricanes. Po sezóne s ním predĺžila zmluvu.
Reprezentácia.
 
 
 
Rusko reprezentoval na ZOH 2002 (bronz) a na SP 2004.
NGC 5301

NGC 5301 je galaxia v súhvezdí Poľovné psy, ktorú objavil britsko-nemecký astronóm William Herschel 11. mája 1787.
Jej zdanlivá hviezdna veľkosť je 12,3.
NGC 5302

NGC 5302 je galaxia v súhvezdí Centaurus, ktorú objavil anglický astronóm John Herschel 30. marca 1835.
Jej zdanlivá hviezdna veľkosť je 12,2.
NGC 5303

NGC 5303 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787.
Jej zdanlivá hviezdna veľkosť je 12,4.
NGC 5304

NGC 5304 je galaxia v súhvezdí Centaurus, ktorú objavil americký astronóm Lewis A. Swift 10. apríla 1885.
Jej zdanlivá hviezdna veľkosť je 12,6.
NGC 5305

NGC 5305 je galaxia v súhvezdí Poľovné psy, ktorú objavil britsko-nemecký astronóm William Herschel 17. marca 1787.
Jej zdanlivá hviezdna veľkosť je 13,6.
NGC 5306

NGC 5306 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 12,2.
NGC 5307

NGC 5307 je planetárna hmlovina v súhvezdí Centaurus, ktorú objavil anglický astronóm John Herschel 15. apríla 1836.
Jej zdanlivá hviezdna veľkosť je 11,2.
NGC 5308

NGC 5308 je galaxia v súhvezdí Veľká medvedica, ktorú objavil William Herschel 19. marca 1790.
Jej zdanlivá hviezdna veľkosť je 11,4.
NGC 5310

NGC 5310 je hviezda v súhvezdí Panna, ktorú objavil Phillip Sidney Coolidge 30. apríla 1859.
NGC 5311

NGC 5311 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 12,5.
NGC 5312

NGC 5312 je galaxia v súhvezdí Poľovné psy, ktorú objavil britsko-nemecký astronóm William Herschel 2. mája 1785.
Jej zdanlivá hviezdna veľkosť je 13,9.
NGC 5313

NGC 5313 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 12,1.
NGC 5314

NGC 5314 je galaxia v súhvezdí Malá medvedica, ktorú objavil americký astronóm Lewis A. Swift 8. apríla 1886.
Jej zdanlivá hviezdna veľkosť je 13,9.
NGC 5315

NGC 5315 je planetárna hmlovina v súhvezdí Kružidlo, ktorú objavil anglický astronóm Ralph Copeland 4. mája 1883.
Jej zdanlivá hviezdna veľkosť je 9,8.
NGC 5316

NGC 5316 je otvorená hviezdokopa v súhvezdí Centaurus, ktorú objavil austrálsky astronóm James Dunlop 25. mája 1826.
Jej zdanlivá hviezdna veľkosť je 6.
NGC 5317

NGC 5317 je galaxia v súhvezdí Panna, ktorú objavil anglický astronóm John Herschel 7. apríla 1828.
Jej zdanlivá hviezdna veľkosť je 10,4.
NGC 5318

NGC 5318 je galaxia v súhvezdí Poľovné psy, ktorú objavil britsko-nemecký astronóm William Herschel 2. mája 1785.
Jej zdanlivá hviezdna veľkosť je 12,4.
NGC 5319

NGC 5319 je galaxia v súhvezdí Poľovné psy, ktorú objavil anglický astronóm William Parsons Rosse 27. marca 1856.
Jej zdanlivá hviezdna veľkosť je 15,5.
NGC 5320

NGC 5320 je galaxia v súhvezdí Poľovné psy, ktorú objavil britsko-nemecký astronóm William Herschel 9. apríla 1787.
Jej zdanlivá hviezdna veľkosť je 12,2.
NGC 5321

NGC 5321 je galaxia v súhvezdí Poľovné psy, ktorú objavil anglický astronóm John Herschel 29. apríla 1827.
Jej zdanlivá hviezdna veľkosť je 14,4.
NGC 5322

NGC 5322 je galaxia v súhvezdí Veľká medvedica, ktorú objavil William Herschel 19. marca 1790.
Jej zdanlivá hviezdna veľkosť je 10,1.
NGC 5323

NGC 5323 je galaxia v súhvezdí Malá medvedica, ktorú objavil William Herschel 20. decembra 1797.
Jej zdanlivá hviezdna veľkosť je 13,5.
NGC 5324

NGC 5324 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 11,8.
NGC 5325

NGC 5325 je galaxia v súhvezdí Poľovné psy, ktorú objavil americký astronóm Lewis A. Swift 14. júna 1885.
Jej zdanlivá hviezdna veľkosť je 15,3.
NGC 5326

NGC 5326 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 12,1.
NGC 5327

NGC 5327 je galaxia v súhvezdí Panna, ktorú objavil britsko-nemecký astronóm William Herschel 15. apríla 1787.
Jej zdanlivá hviezdna veľkosť je 13.
NGC 5328

NGC 5328 je galaxia v súhvezdí Hydra, ktorú objavil britsko-nemecký astronóm William Herschel 5. mája 1793.
Jej zdanlivá hviezdna veľkosť je 11,7.
NGC 5329

NGC 5329 je galaxia v súhvezdí Panna, ktorú objavil britsko-nemecký astronóm William Herschel 30. apríla 1786.
Jej zdanlivá hviezdna veľkosť je 12,4.
NGC 5330

NGC 5330 je galaxia v súhvezdí Hydra, ktorú objavil americký astronóm Lewis A. Swift 25. marca 1887.
Jej zdanlivá hviezdna veľkosť je 13,8.
NGC 5331

NGC 5331 je galaxia v súhvezdí Panna, ktorú objavil britsko-nemecký astronóm William Herschel 13. mája 1793.
Jej zdanlivá hviezdna veľkosť je 13,8.
NGC 5332

NGC 5332 je galaxia v súhvezdí Pastier, ktorú objavil americký astronóm Lewis A. Swift 23. marca 1887.
Jej zdanlivá hviezdna veľkosť je 13.
NGC 5333

NGC 5333 je galaxia v súhvezdí Centaurus, ktorú objavil anglický astronóm John Herschel 2. júla 1834.
Jej zdanlivá hviezdna veľkosť je 10,9.
NGC 5334

NGC 5334 je galaxia v súhvezdí Panna, ktorú objavil britsko-nemecký astronóm William Herschel 15. apríla 1787.
Jej zdanlivá hviezdna veľkosť je 11,6.
NGC 5335

NGC 5335 je galaxia v súhvezdí Panna, ktorú objavil anglický astronóm John Herschel 9. apríla 1828.
Jej zdanlivá hviezdna veľkosť je 13,3.
NGC 5336

NGC 5336 je galaxia v súhvezdí Poľovné psy, ktorú objavil britsko-nemecký astronóm William Herschel 9. apríla 1787.
Jej zdanlivá hviezdna veľkosť je 12,8.
NGC 5337

NGC 5337 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 12,5.
NGC 5338

NGC 5338 je galaxia v súhvezdí Panna, ktorú objavil írsky astronóm Lawrence Parsons 3. mája 1877.
Jej zdanlivá hviezdna veľkosť je 12,8.
NGC 5339

NGC 5339 je galaxia v súhvezdí Panna, ktorú objavil francúzsky astronóm Guillaume Bigourdan 14. mája 1887.
Jej zdanlivá hviezdna veľkosť je 14,1.
NGC 5340

NGC 5340 je galaxia v súhvezdí Malá medvedica, ktorú objavil americký astronóm Lewis A. Swift 6. mája 1886.
Jej zdanlivá hviezdna veľkosť je 14,7.
NGC 5341

NGC 5341 je galaxia v súhvezdí Poľovné psy, ktorú objavil anglický astronóm William Parsons Rosse 24. marca 1857.
Jej zdanlivá hviezdna veľkosť je 13,6.
NGC 5342

NGC 5342 je galaxia v súhvezdí Veľká medvedica, ktorú objavil William Herschel 19. marca 1790.
Jej zdanlivá hviezdna veľkosť je 13,5.
NGC 5343

NGC 5343 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 12,9.
NGC 5344

NGC 5344 je galaxia v súhvezdí Malá medvedica, ktorú objavil americký astronóm Lewis A. Swift 6. mája 1886.
Jej zdanlivá hviezdna veľkosť je 14,7.
NGC 5345

NGC 5345 je galaxia v súhvezdí Panna, ktorú objavil britsko-nemecký astronóm William Herschel 15. apríla 1787.
Jej zdanlivá hviezdna veľkosť je 12,5.
NGC 5346

NGC 5346 je galaxia v súhvezdí Poľovné psy, ktorú objavil francúzsky astronóm Édouard Jean-Marie Stephan 18. mája 1881.
Jej zdanlivá hviezdna veľkosť je 13,9.
NGC 5347

NGC 5347 je galaxia v súhvezdí Poľovné psy, ktorú objavil britsko-nemecký astronóm William Herschel 2. mája 1785.
Jej zdanlivá hviezdna veľkosť je 12,6.
NGC 5348

NGC 5348 je galaxia v súhvezdí Panna, ktorú objavil írsky astronóm Lawrence Parsons 3. mája 1877.
Jej zdanlivá hviezdna veľkosť je 13,4.
NGC 5349

NGC 5349 je galaxia v súhvezdí Poľovné psy, ktorú objavil anglický astronóm William Parsons Rosse 24. marca 1857.
Jej zdanlivá hviezdna veľkosť je 14,1.
NGC 5350

NGC 5350 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 11,6.
NGC 5351

NGC 5351 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787.
Jej zdanlivá hviezdna veľkosť je 12,2.
NGC 5352

NGC 5352 je galaxia v súhvezdí Poľovné psy, ktorú objavil britsko-nemecký astronóm William Herschel 1. mája 1785.
Jej zdanlivá hviezdna veľkosť je 13.
NGC 5353

NGC 5353 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 11,1.
NGC 5354

NGC 5354 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 11,5.
NGC 5355

NGC 5355 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 13.
NGC 5356

NGC 5356 je galaxia v súhvezdí Panna, ktorú objavil britsko-nemecký astronóm William Herschel 2. februára 1786.
Jej zdanlivá hviezdna veľkosť je 13.
NGC 5357

NGC 5357 je galaxia v súhvezdí Centaurus, ktorú objavil anglický astronóm John Herschel 30. marca 1835.
Jej zdanlivá hviezdna veľkosť je 12.
NGC 5358

NGC 5358 je galaxia v súhvezdí Poľovné psy, ktorú objavil francúzsky astronóm Édouard Jean-Marie Stephan 23. júna 1880.
Jej zdanlivá hviezdna veľkosť je 13,7.
NGC 5359

NGC 5359 je otvorená hviezdokopa v súhvezdí Kružidlo, ktorú objavil anglický astronóm John Herschel 17. mája 1835.
NGC 5360

NGC 5360 je galaxia v súhvezdí Panna, ktorú objavil nemecký astronóm Albert Marth 8. mája 1864.
Jej zdanlivá hviezdna veľkosť je 13,7.
NGC 5361

NGC 5361 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787.
Jej zdanlivá hviezdna veľkosť je 13,9.
NGC 5362

NGC 5362 je galaxia v súhvezdí Poľovné psy, ktorú objavil britsko-nemecký astronóm William Herschel 9. apríla 1787.
Jej zdanlivá hviezdna veľkosť je 12,4.
NGC 5363

NGC 5363 je galaxia v súhvezdí Panna, ktorú objavil britsko-nemecký astronóm William Herschel 19. januára 1784.
Jej zdanlivá hviezdna veľkosť je 10,5.
NGC 5365

NGC 5365 je galaxia v súhvezdí Centaurus, ktorú objavil anglický astronóm John Herschel 15. marca 1836.
Jej zdanlivá hviezdna veľkosť je 11,4.
NGC 5366

NGC 5366 je galaxia v súhvezdí Panna, ktorú objavil americký astronóm George Phillips Bond 8. júna 1855.
Jej zdanlivá hviezdna veľkosť je 13,8.
NGC 5367

NGC 5367 je reflexná hmlovina v súhvezdí Centaurus, ktorú objavil anglický astronóm John Herschel 26. júna 1834.
NGC 5368

NGC 5368 je galaxia v súhvezdí Veľká medvedica, ktorú objavil William Herschel 14. apríla 1789.
Jej zdanlivá hviezdna veľkosť je 13,1.
NGC 5369

NGC 5369 je galaxia v súhvezdí Panna, ktorú objavil britsko-nemecký astronóm William Herschel 5. marca 1785.
Jej zdanlivá hviezdna veľkosť je 13,4.
NGC 5370

NGC 5370 je galaxia v súhvezdí Veľká medvedica, ktorú objavil William Herschel 19. marca 1790.
Jej zdanlivá hviezdna veľkosť je 13,1.
NGC 5371

NGC 5371 je galaxia v súhvezdí Poľovné psy, ktorú objavil britsko-nemecký astronóm William Herschel 14. januára 1788.
Jej zdanlivá hviezdna veľkosť je 10,5.
NGC 5372

NGC 5372 je galaxia v súhvezdí Veľká medvedica, ktorú objavil William Herschel 24. apríla 1789.
Jej zdanlivá hviezdna veľkosť je 13.
NGC 5373

NGC 5373 je galaxia v súhvezdí Panna, ktorú objavil nemecký astronóm Albert Marth 8. mája 1864.
Jej zdanlivá hviezdna veľkosť je 14.
NGC 5374

NGC 5374 je galaxia v súhvezdí Panna, ktorú objavil britsko-nemecký astronóm William Herschel 12. mája 1793.
Jej zdanlivá hviezdna veľkosť je 12,7.
NGC 5375

NGC 5375 je galaxia v súhvezdí Poľovné psy, ktorú objavil anglický astronóm John Herschel 15. mája 1830.
Jej zdanlivá hviezdna veľkosť je 12.
NGC 5376

NGC 5376 je galaxia v súhvezdí Veľká medvedica, ktorú objavil William Herschel 24. apríla 1789.
Jej zdanlivá hviezdna veľkosť je 12,2.
NGC 5377

NGC 5377 je galaxia v súhvezdí Poľovné psy, ktorú objavil britsko-nemecký astronóm William Herschel 12. mája 1787.
Jej zdanlivá hviezdna veľkosť je 11,3.
NGC 5378

NGC 5378 je galaxia v súhvezdí Poľovné psy, ktorú objavil anglický astronóm John Herschel 11. marca 1831.
Jej zdanlivá hviezdna veľkosť je 12,5.
NGC 5379

NGC 5379 je galaxia v súhvezdí Veľká medvedica, ktorú objavil William Herschel 24. apríla 1789.
Jej zdanlivá hviezdna veľkosť je 13.
NGC 5380

NGC 5380 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787.
Jej zdanlivá hviezdna veľkosť je 12,2.
NGC 5381

NGC 5381 je otvorená hviezdokopa v súhvezdí Centaurus, ktorú objavil anglický astronóm John Herschel 3. mája 1835.
NGC 5382

NGC 5382 je galaxia v súhvezdí Panna, ktorú objavil britsko-nemecký astronóm William Herschel 29. apríla 1786.
Jej zdanlivá hviezdna veľkosť je 12,5.
NGC 5383

NGC 5383 je galaxia v súhvezdí Poľovné psy, ktorú objavil britsko-nemecký astronóm William Herschel 9. apríla 1787.
Jej zdanlivá hviezdna veľkosť je 11,5.
NGC 5384

NGC 5384 je galaxia v súhvezdí Panna, ktorú objavil nemecký astronóm Albert Marth 8. mája 1864.
Jej zdanlivá hviezdna veľkosť je 13,1.
NGC 5385

NGC 5385 je otvorená hviezdokopa v súhvezdí Malá medvedica, ktorú objavil anglický astronóm John Herschel 5. mája 1831.
NGC 5386

NGC 5386 je galaxia v súhvezdí Panna, ktorú objavil britsko-nemecký astronóm William Herschel 29. apríla 1786.
Jej zdanlivá hviezdna veľkosť je 13.
NGC 5387

NGC 5387 je galaxia v súhvezdí Panna, ktorú objavil nemecký astronóm Albert Marth 8. mája 1864.
Jej zdanlivá hviezdna veľkosť je 14.
NGC 5389

NGC 5389 je galaxia v súhvezdí Veľká medvedica, ktorú objavil William Herschel 24. apríla 1789.
Jej zdanlivá hviezdna veľkosť je 12.
NGC 5390

NGC 5390 je galaxia v súhvezdí Poľovné psy, ktorú objavil anglický astronóm John Herschel 18. marca 1831.
Jej zdanlivá hviezdna veľkosť je 10,5.
NGC 5392

NGC 5392 je galaxia v súhvezdí Panna, ktorú objavil britsko-nemecký astronóm William Herschel 15. apríla 1787.
Jej zdanlivá hviezdna veľkosť je 13,9.
NGC 5393

NGC 5393 je galaxia v súhvezdí Hydra, ktorú objavil anglický astronóm John Herschel 30. marca 1835.
Jej zdanlivá hviezdna veľkosť je 13,1.
NGC 5394

NGC 5394 je špirálová galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787. Spolu s NGC 5395 má označenie Arp 84. Halton Arp ich zaradil do svojho katalógu podivných galaxií medzi špirálové galaxie s veľkým sprievodcom s veľkou plošnou jasnosťou.
Jej zdanlivá hviezdna veľkosť je 12,9.
NGC 5395

NGC 5395 je špirálová galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1787. Spolu s NGC 5394 má označenie Arp 84. Halton Arp ich zaradil do svojho katalógu podivných galaxií medzi špirálové galaxie s veľkým sprievodcom s veľkou plošnou jasnosťou.
Jej zdanlivá hviezdna veľkosť je 11,7.
NGC 5396

NGC 5396 je galaxia v súhvezdí Poľovné psy, ktorú objavil britsko-nemecký astronóm William Herschel 16. mája 1784.
Jej zdanlivá hviezdna veľkosť je 12.
NGC 5397

NGC 5397 je galaxia v súhvezdí Centaurus, ktorú objavil anglický astronóm John Herschel 8. júna 1837.
Jej zdanlivá hviezdna veľkosť je 12,9.
NGC 5398

NGC 5398 je galaxia v súhvezdí Centaurus, ktorú objavil anglický astronóm John Herschel 3. júna 1836.
Jej zdanlivá hviezdna veľkosť je 12,6.
NGC 5399

NGC 5399 je galaxia v súhvezdí Poľovné psy, ktorú objavil britsko-nemecký astronóm William Herschel 1. mája 1785.
Jej zdanlivá hviezdna veľkosť je 14.
NGC 5400

NGC 5400 je galaxia v súhvezdí Panna, ktorú objavil britsko-nemecký astronóm William Herschel 15. apríla 1787.
Jej zdanlivá hviezdna veľkosť je 13,1.
Sentinelová uzlina

Sentinelová alebo strážna uzlina je lymfatická ulina (LU), ktorá tvorí prvý filter lymfy z určitej oblasti ľudského tela. Jej význam spočíva v tom, že je prvou uzlinou, ktorá zachytáva bunky zhubného nádoru z danej oblasti a jej vyšetrením je tak možné u niektorých malígnych ochorení s pomerne veľkou presnosťou určiť rozsah ochorenia a zvoliť následnú liečbu.
Najväčší význam má pri karcinóme penisu, malígnom melanóme a karcinóme prsníka. Pacienti s negatívnou sentinelovou uzlinou môžu byť ušetrení rozsiahlejších operácii, napr. axilárnej disekcie.
Príslušná uzlina sa musí najskôr identifikovať. Robí sa to vstreknutím farbiva do spádovej oblasti počas operácie samotného nádoru a sledovaním jeho postupu, a potom následným histopatologickým vyšetrením identifikovanej uzliny. Ďalšou možnosťou je vymeniť farbivo za rádionuklid a identifikácia LU pomocou príručného detektora.
Metóda sa využíva len u pacientov so začiatočnými štádiami zhubného ochorenia, ktorí majú klinicky negatívne (nehmatné) oblastné LU.
Zámorský departement

Zámorský departement (fr. "département d'outre mer", "DOM") a zámorský región ("région d'outre mer", "ROM" ) je názov francúzskych území v zámorí (bývalých kolónií), ktoré majú postavenie departementu a zároveň postavenie regiónu. Sú spolu s Francúzskom súčasťou EÚ.
Fungujú podľa tých istých pravidiel, ako departementy a regióny metropolitného Francúzska. Každý z nich je administratívnym regiónom skladajúcim sa z jedného departementu.
Od veľkej novely v roku 2003 sú to 4 územia s rozlohou približne 89 000 km² a počtom 1 784 000 obyvateľov.
Karnosaury

Karnosaury (lat. "Carnosauria") je skupina veľkých dravých dinosaurov, ktorá bola rozšírená od strednej jury do spodnej kriedy.
Charakteristika.
Karnosaury boli vybavené veľkými úzkymi lebkami, ktoré boli značne odľahčené otvormi. Na lebkách mávali často výrazné nadočnicové rohy a kostené hrebene, tiahnúce sa od očníc k nozdrám. Tieto útvary zrejme slúžili najmä na predvádzanie sa samcov pred samicami, no zároveň boli aj nebezpečnou zbraňou. Karnosaury mali síce ľahko stavané, no veľmi pevné lebky, ktorými mohli omráčiť menšiu a stredne veľkú korisť tým, že do nej z rýchlosti hlavou narazili. Pri love veľkej koristi si tieto tvory vypomáhali aj pazúrmi všetkých končatín. Veľkú korisť sa snažili (na rozdiel od tyranosaurov) ráňať najmä do slabín, ktoré jej počas útoku mohli doslovne roztrhať. Zo zachovaných stôp sa dá vyčítať, že šlo o trúfalé dravce loviace aj oveľa väčšie sauropody.
História.
Karnosaury je z historického hľadiska jedna z najslávnejších skupín dinosaurov, preslávená najmä filmami "Carnosaurus" a "Carnosaurus II". Názov samotný sa používa temer sto rokov, pričom sem boli dlho radené prakticky všetky veľké teropody, od tyranosaura cez spinosaura k megalosaurovi, a až novšie výskum odhalili, že mnohé formy nespájalo nič viac ako veľkosť. Časom sa takto karnosaury zbavili mnohých skupín až ostali len Allosauridae a ich príbuzní.
Systematika (stav okolo roku 2010).
Carnosauria: